CELEX: 32019D1895
Language: fi
Date: 2019-11-07 00:00:00
Title: Komission täytäntöönpanopäätös (EU) 2019/1895, annettu 7 marraskuu 2019, useiden Portugalin saarten tunnustamisesta varroa-vapaiksi ja täytäntöönpanopäätöksen 2013/503/EU liitteen muuttamisesta (tiedoksiannettu numerolla C(2019) 7905) (ETA:n kannalta merkityksellinen teksti)

12.11.2019   
               
               
                  FI
               
               
                  Euroopan unionin virallinen lehti
               
               
                  L 291/54
               
            
         KOMISSION TÄYTÄNTÖÖNPANOPÄÄTÖS (EU) 2019/1895,
         annettu 7 marraskuu 2019,
         useiden Portugalin saarten tunnustamisesta varroa-vapaiksi ja täytäntöönpanopäätöksen 2013/503/EU liitteen muuttamisesta
         (tiedoksiannettu numerolla C(2019) 7905)
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon eläinten terveyttä koskevista vaatimuksista eläinten, siemennesteen, munasolujen ja alkioiden yhteisön sisäisessä kaupassa ja yhteisöön tuonnissa, siltä osin kuin niitä eivät koske direktiivin 90/425/ETY liitteessä A olevassa I jaksossa mainittujen erityisten yhteisön säädösten eläinten terveyttä koskevat vaatimukset, 13 päivänä heinäkuuta 1992 annetun neuvoston direktiivin 92/65/ETY (1) ja erityisesti sen 15 artiklan 2 kohdan,
         sekä katsoo seuraavaa:
         
                     (1)
                  
                  
                     Direktiivin 92/65/ETY 15 artiklassa säädetään, että jos jäsenvaltio arvioi olevansa kokonaan tai osittain vapaa kyseisen direktiivin liitteessä B mainitusta taudista, sen on toimitettava komissiolle asianmukaiset perustelut, joiden perusteella tehdään päätös, jossa tunnustetaan kyseinen jäsenvaltio tai sen alueen osa taudista vapaaksi ja määritellään lisätakeet, joita voidaan tarvita kaupassa.
                  
               
                     (2)
                  
                  
                     Hunajamehiläisissä esiintyvä varroatoosi on lueteltu direktiivin 92/65/ETY liitteessä B aiemmalla nimellään ”varroapunkki”, ja komission täytäntöönpanopäätöksessä 2013/503/EU (2) on jo tunnustettu useita jäsenvaltioiden alueita siitä vapaaksi. Kyseiset alueet sekä kaupassa tarvittavat lisätakeet luetellaan täytäntöönpanopäätöksen 2013/503/EU liitteessä.
                  
               
                     (3)
                  
                  
                     Portugali pyysi komissiota tunnustamaan Corvon, Graciosan, São Jorgen, Santa Marian, São Miguelin ja Terceiran saaret Azorien saaristossa varroa-vapaiksi, pyysi kaupassa tarvittavia lisätakeita määriteltäviksi vastaamaan kansallisesti sovellettavia vaatimuksia ja toimitti pyyntönsä perusteluiksi direktiivin 92/65/ETY 15 artiklan 1 kohdassa määritellyt asianmukaiset perustelut.
                  
               
                     (4)
                  
                  
                     Portugalin toimittamien yksityiskohtaisten tietojen perusteella Corvon, Graciosan, São Jorgen, Santa Marian, São Miguelin ja Terceiran saaret olisi katsottava varroa-vapaiksi Portugalin alueiksi, ja ne olisi lueteltava täytäntöönpanopäätöksen 2013/503/EU liitteessä yhdessä kaupassa tarvittavien lisätakeiden kanssa.
                  
               
                     (5)
                  
                  
                     Sen vuoksi täytäntöönpanopäätöstä 2013/503/EU olisi muutettava.
                  
               
                     (6)
                  
                  
                     Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Lisätään täytäntöönpanopäätöksen 2013/503/EU liitteessä olevaan taulukkoon kyseisessä taulukossa olevan Suomea koskevan kohdan ja Yhdistynyttä kuningaskuntaa koskevan kohdan väliin kohta seuraavasti:
            
                        PT
                     
                     
                        Portugali
                     
                     
                        Corvon saari
                     
                     
                        PT01300
                        FLORES (SANTA CRUZ)
                     
                     
                        Mehiläiset (Apis mellifera) kaikissa elinkaaren vaiheissa, mukaan luettuina parvet, kuningattaret, yhdyskunnat sekä käytetyt mehiläispesät ja kehät
                     
                  
                        Graciosan saari
                     
                     
                        PT05200
                        GRACIOSA (SANTA CRUZ DA GRACIOSA)
                     
                  
                        São Jorgen saari
                     
                     
                        PT02700
                        SAO JORGE (VELAS)
                     
                  
                        Santa Marian saari
                     
                     
                        PT02500
                        SANTA MARIA (VILA DO PORTO)
                     
                  
                        São Miguelin saari
                     
                     
                        PT02600
                        SAO MIGUEL (PONTA DELGADA)
                     
                  
                        Terceiran saari
                     
                     
                        PT02800
                        TERCEIRA (ANGRA DO HEROISMO)
                     
                  
         
            2 artikla
            Tämä päätös on osoitettu kaikille jäsenvaltioille.
         
         
            Tehty Brysselissä 7 marraskuu 2019.
            
               
                  Komission puolesta
               
               Vytenis ANDRIUKAITIS
               
                  Komission jäsen
               
            
         
         
            (1)  EYVL L 268, 14.9.1992, s. 54.
         
            (2)  Komission täytäntöönpanopäätös 2013/503/EU, annettu 11 päivänä lokakuuta 2013, unionin osien tunnustamisesta mehiläisten varroa-vapaaksi alueeksi sekä varroa-vapaan aseman suojaamiseksi tarvittavien lisätakuiden vahvistamisesta unionin sisäkaupassa ja tuonnissa (EUVL L 273, 15.10.2013, s. 38-40).